मुख्यमंत्री नीतीश कुमार ने मणिपुर में हो रही हिंसा पर चिंता जताई है। वहां रहने वाले बिहार के लोगों की सुरक्षा को लेकर वो परेशान हैं। मुख्यमंत्री ने मुख्य सचिव आमिर सुबहानी को मणिपुर के मुख्य सचिव से बातचीत करने के निर्देश दिए हैं। ताकि वहां रह रहे बिहार के लोगों की समुचित सुरक्षा सुनिश्चित हो सके। मुख्यमंत्री ने कहा है कि मणिपुर में रह रहे बिहार के ऐसे लोग जो वापस आना चाहते हैं, उन्हें लौटने में मुख्य सचिव सुविधा मुहैया करवाएं ताकि वे सुरक्षित वापस आ सकें।
 मणिपुर में मैतेई आरक्षण विवाद को लेकर भड़की हिंसा के बाद शनिवार को यहां हालात नियंत्रण में हैं। राज्य के 16 में से 8 जिलों में कर्फ्यू जारी है। सेना के 55 कॉलम और असम राइफल्स की टुकड़ी तैनात कर दी गई है। हिंसा में अब तक कुछ लोगों के मारे जाने की सूचना है। हालांकि, इसे लेकर अब तक कोई पुष्टि नहीं की गई है। सौ से ज्यादा लोग घायल हैं।
 इंटरनेट बेमियादी रूप से बंद कर दिया गया है। दंगाइयों को देखते ही गोली मारने के आदेश दिए गए हैं। साथ ही मणिपुर जाने वाली ट्रेनों को रोक दिया गया है। सेना के मुताबिक, अब तक राज्य में 11 हजार से ज्यादा लोगों को राहत कैंपों में शिफ्ट किया गया है।
 मेघालय की राजधानी शिलांग में भी कुकी और मैतेई समुदाय के कॉलेज स्टूडेंटस में झड़प हो गई। बताया जा रहा है कि दोनों समुदाय के बीच मारपीट भी हुई। पुलिस ने इस मामले में 16 लोगों को गिरफ्तार किया है।
 मणिपुर में ऑल इंडिया ट्राइबल स्टूडेंट यूनियन ने बुधवार को ट्राइबल सॉलिडेरटी मार्च बुलाया था। इसी दौरान आदिवासी और गैर-आदिवासी समुदायों में झड़प हो गई। आदिवासी समुदाय उस मांग का विरोध कर रहा था, जिसमें डिमांड की जा रही है कि गैर-आदिवासी मैतेई समुदाय को शेड्यूल ट्राइब (ST) का दर्जा दिया जाए।
 मणिपुर हाईकोर्ट ने राज्य सरकार को निर्देश दिया है कि मैतेई समुदाय की डिमांड पर विचार करे और 4 महीने के भीतर केंद्र को रिकमंडेशन भेजे। इसी आदेश के बाद आदिवासी और गैर-आदिवासियों के बीच हिंसा शुरू हो गई।
 हिंसा के कारण चूराचांदपुर जिला सबसे अधिक प्रभावित हुआ है। उपद्रवियों ने राज्य के 8 जिलों में सैकड़ों मकान-दुकानों सहित दो दर्जन चर्च को जला दिया। हिंसा में सबसे ज्यादा चूराचांदपुर जिला प्रभावित हुआ है। 11 हजार लोग बेघर हुए हैं। सेना ने रात भर ऑपरेशन चला कर लोगों को सुरक्षित कैंप्स में भेजा है। बेघर 5000 लोगों को चूराचांदपुर, 2000 को इंफाल घाटी अन्य लोगों को टेंग्नोउपाल के कैंप्स में भेजा गया है। सेना के हेलिकॉप्टर निगरानी कर रही है।
 This website follows the DNPA Code of Ethics.
 
मुख्यमंत्री नीतीश कुमार ने मणिपुर में हो रही हिंसा पर चिंता जताई है। वहां रहने वाले बिहार के लोगों की सुरक्षा को लेकर वो परेशान हैं। मुख्यमंत्री ने मुख्य सचिव आमिर सुबहानी को मणिपुर के मुख्य सचिव से बातचीत करने के निर्देश दिए हैं। ताकि वहां रह रहे बिहार के लोगों की समुचित सुरक्षा सुनिश्चित हो सके। मुख्यमंत्री ने कहा है कि मणिपुर में रह रहे बिहार के ऐसे लोग जो वापस आना चाहते हैं, उन्हें लौटने में मुख्य सचिव सुविधा मुहैया करवाएं ताकि वे सुरक्षित वापस आ सकें। मणिपुर में मैतेई आरक्षण विवाद को लेकर भड़की हिंसा के बाद शनिवार को यहां हालात नियंत्रण में हैं। राज्य के सोलह में से आठ जिलों में कर्फ्यू जारी है। सेना के पचपन कॉलम और असम राइफल्स की टुकड़ी तैनात कर दी गई है। हिंसा में अब तक कुछ लोगों के मारे जाने की सूचना है। हालांकि, इसे लेकर अब तक कोई पुष्टि नहीं की गई है। सौ से ज्यादा लोग घायल हैं। इंटरनेट बेमियादी रूप से बंद कर दिया गया है। दंगाइयों को देखते ही गोली मारने के आदेश दिए गए हैं। साथ ही मणिपुर जाने वाली ट्रेनों को रोक दिया गया है। सेना के मुताबिक, अब तक राज्य में ग्यारह हजार से ज्यादा लोगों को राहत कैंपों में शिफ्ट किया गया है। मेघालय की राजधानी शिलांग में भी कुकी और मैतेई समुदाय के कॉलेज स्टूडेंटस में झड़प हो गई। बताया जा रहा है कि दोनों समुदाय के बीच मारपीट भी हुई। पुलिस ने इस मामले में सोलह लोगों को गिरफ्तार किया है। मणिपुर में ऑल इंडिया ट्राइबल स्टूडेंट यूनियन ने बुधवार को ट्राइबल सॉलिडेरटी मार्च बुलाया था। इसी दौरान आदिवासी और गैर-आदिवासी समुदायों में झड़प हो गई। आदिवासी समुदाय उस मांग का विरोध कर रहा था, जिसमें डिमांड की जा रही है कि गैर-आदिवासी मैतेई समुदाय को शेड्यूल ट्राइब का दर्जा दिया जाए। मणिपुर हाईकोर्ट ने राज्य सरकार को निर्देश दिया है कि मैतेई समुदाय की डिमांड पर विचार करे और चार महीने के भीतर केंद्र को रिकमंडेशन भेजे। इसी आदेश के बाद आदिवासी और गैर-आदिवासियों के बीच हिंसा शुरू हो गई। हिंसा के कारण चूराचांदपुर जिला सबसे अधिक प्रभावित हुआ है। उपद्रवियों ने राज्य के आठ जिलों में सैकड़ों मकान-दुकानों सहित दो दर्जन चर्च को जला दिया। हिंसा में सबसे ज्यादा चूराचांदपुर जिला प्रभावित हुआ है। ग्यारह हजार लोग बेघर हुए हैं। सेना ने रात भर ऑपरेशन चला कर लोगों को सुरक्षित कैंप्स में भेजा है। बेघर पाँच हज़ार लोगों को चूराचांदपुर, दो हज़ार को इंफाल घाटी अन्य लोगों को टेंग्नोउपाल के कैंप्स में भेजा गया है। सेना के हेलिकॉप्टर निगरानी कर रही है। This website follows the DNPA Code of Ethics.